**Instruktør og holdbeskrivelser**

|  |  |
| --- | --- |
| **A-Klasse** | |
| **A-hold 1 Tilmeld: A1**  **Når målet er DM**  Træningen er rettet mod målrettede hundeførere, der gerne vil have udfordringer i sin træning og gerne vil opnå resultater med sin hund. Vi når ikke hele programmet, men har fokus på eftersøgning og lydighed. Jeg arbejder med positive træningsmetoder, og trænings setup, der passer til hundens uddannelse, så hunden gerne skal løftes til at klare større udfordringer. | **Jette Nybo Andersen**  Kredsinstruktør og konkurrencehundefører. Har altid haft Labrador og har nu den 5. af slagsen, nemlig Pluto. Konkurrerer i DcH programmet, hvor Pluto er i Eliteklassen og deltager desuden i Eliteturneringen.  Har også konkurreret i Nordisk program, har været med i både spor og rundering. Interesserer mig mest for at træne konkurrencehunde. |
| **A-hold 2 Tilmeld: A2**  **Fokus på spor**  Jeg kunne tænke mig, vi skulle arbejde med de enkelte dele på sporet, som kunne være et problem for den enkelte hund/fører. Dermed måske komme med løsningsforslag m.m.  Der er plads til alle. Træningen vil blive tilrettelagt ud fra hvor langt førerne er kommet med deres hund. Jeg vil lægge op til, at alle går med på alle spor. Man kan også lære noget af at se andre arbejde. Der vil også være plads til at kikke på andre øvelser efter deltagerne ønsker. | **Kurt Skytthe**  Jeg er træner på Vestfyn, dommer i kreds 5 og afslutter landsinstruktøruddannelsen i 2020.  Jeg har arbejdet med hund siden 1996, hvor jeg startede med en internathund på 2 år. Krydsning med lab, schnauzer + ?  Den blev ”A” hund.  Så blev det til en hvalp fra denne hund og den blev så ”E” hund.  PT har jeg en Kelpie på 10 som er pensioneret ”E” hund. |

|  |  |
| --- | --- |
| **B-Klasse** | |
| **B- hold 1 Tilmeld: B1**  **B lydighed**  Der vil blive arbejdet med de problemstillinger der er ved de enkelte øvelser og der vil blive finpudset på de forskellige momenter. Er der en øvelse, der slet ikke fungerer, prøver vi at løse det. Min intention er at hund og fører skal have det sjovt sammen når der trænes. Der arbejdes hen imod at give jer ideer til jeres videre træning og selvfølgelig med henblik på at få det hele til at blive stabilt til videre konkurrencedeltagelse. | **Anette Knudsen**  Startede i DcH med egen hund i 1994.  Derefter træner, dommer, hundeadfærdskonsulent og kredsinstruktør.  Er formand for uddannelsesudvalget i kreds 6.  Har pt. En Labrador på 3½ år som afprøves i DcH program og Retriever træning.  ” Er ikke fastlagt på en enkelt træningsmetode men bruger det der fungerer og virker på den enkelte”  ”Er åben for idéer fra hundefører – som også er åbne for mine idéer. |
| **B-hold 2 Tilmeld: B2**  **Konkurrencetræning med fokus på rundering**  Vi arbejder med B-konkurrence programmet og fokuserer primært på runderingen med flere moment-øvelser som skal styrke hunden i figurant fasthed, opsøg, dirigering, løbeglæde og motivation. | **Brian Klaris**  Konkurrence hundefører og hundeadfærdskonsulent.  Målet er at opnå perfektion i detaljerne, via positiv træning.  Variation og motivation er væsentlige elementer i hundetræning, når man vil holde sin hund glad og arbejdsom.  Jeg er tilhænger af KIS modellen (Keep it Simple). Lægger vægt på fornyelse; stilstand = afvikling!  Man får den hund man laver! |
| **B- hold 3 Tilmeld: B3**  **Fokus på Spor**  Holdet til dig der har brug for nye input til sportræning**.**  Der bliver også plads til andre øvelser, hygge og et godt grin | **Bruno Hyldal**  Kredsinstruktør siden 2014.  Hjemmehørende i DcH Christiansfeld  Instruktør i Schæferhundeklubben i 7 år  Trænet hund i 30 år. Deltager ved DM mange gange i  B, A og E  Deltaget ved DM de sidste 5 år i IPO |

|  |  |
| --- | --- |
| **C-Klasse** | |
| **C- hold 1 Tilmeld: C1**  **Grundlæggende konkurrencetræning**  Tænker du på at gå i konkurrence med din hund, men mangler nye ideer til at få øvelserne til at lykkes, er der måske hjælp at hente her.  Når jeg underviser er det vigtigt for mig at både hund og fører har det sjovt i træningen, jeg kan også godt lide at tænke ud af boksen for at løse en udfordring.  Vi vil komme rundt om frivillig adfærd,  target, omvendt lokning, forstyrrelser og meget mere.  Så pak bilen og hunden og tag masser af godt humør med. | **Marianne Åkjær**  Blev uddannet instruktør i DcH Helsingør i 1996.  Siden uddannet hundeadfærdskonsulent.  Derefter Kredsinstruktør.  Erfaring med egen hund:  Har haft 3 hunde i E-klassen.  Deltaget i eliteturneringen med 2 hunde og deltaget i DM flere gange.  Har deltaget i Nordisk mesterskab i eftersøgning. |

|  |  |
| --- | --- |
| **Klikker hold** | |
|  |  |
| **Klikker hold 1 Tilmeld: K1**  **Konkurrence klar C/B niveau**  Dette er for dem som vil klikker-træne og derfor er bekendt med klikker-træningsprincipperne.  Det egner sig til dem som gerne vil træne lydighed frem til konkurrence niveau.  Vi ser på delmomenterne og bruger baglænskædning og shaping til at forme de færdige øvelser.  Vi vil arbejde med forstyrrelser, flyd, frivillighed, belønningskvalitet, belønningsplacering/metoder, fejl(og hva’ så?),mm  Så medbring masser af godbidder og højt humør, det bliver en fantastisk weekend | **Sussi Nørskau**  Jeg baserer min hundetræning på positive metoder, elsker at bruge shaping til indlæring af ny adfærd og at hunden har et stort udvalg af frivillige grundfærdigheder.  Uddannelse:  Klikker-træner V.Canis Silkeborg 2015  Klikker instruktør V. Canis Trondheim Norge 2017  Har trænet lydighed i 7 år og  deltaget ved DM 2 gange, med min flatte dreng, det er også ham der har været med gennem hele Canis uddannelsen. Jeg lever og ånder for klikker træning og syntes det er fantastisk at se hvordan klikkeren kan ¨tale¨ med hunden |
| **Agility** | |
| **Agility 1 Tilmeld; AG1**  **Agility begynder**  Basis-handling for hunde, der endnu ikke er stævneklare. Der bliver fokus på forskellige grund-øvelser samt fart og motivation. Vi lægger ud med små moduler, og så ser vi, hvor langt vi kommer. Undervisningen tilpasses den enkelte ekvipage. | **Marianne Blom Larsen**  **Bent Blom Larsen**  Vi har løbet agility i ca. 25 år. Vi har begge løbet konkurrence på landsholdsplan med både store og små hunde, men det vi virkelig brænder for, er at videregive noget af alt det, som vi selv har puttet i vores ”værktøjskasser” gennem årene. Det behøver ikke at være ”fancy” eller smart – bare det virker |
| **Agility 2 Tilmeld; AG2**  **Agility øvet**  Banerne vil blive delt op i små sektioner, hvor vi vil arbejde med forskellige handlingsmetoder, og finde dem der giver bedst mening for den enkelte hund & fører.  Vi arbejder os frem mod det optimale baneforløb for netop ***din*** hund. Fordele / ulemper / hvad er mest hensigtsmæssigt. Niveau: ca. klasse 1 – hunden skal kunne alle forhindringer. |

|  |  |
| --- | --- |
| **Hoopers** |  |
| **Hoopers Tilmeld: H1**  **Hoopers begynder**  Du introduceres til forhindringerne; hoops, tønder, tunneller og hegn  Der arbejdes med grundfærdighederne i forhold til dirigering og belønningsplacering  Forudsætning: At din hund kommer når der kaldes og at den kan blive siddende når du går væk | **Mona Lindhardt og Alfred Nielsen**  **Mona Lindhardt:**  Mona har trænet agility og Rally i den del år og er meget aktiv på konkurrencebanerne. De sidste par år har hun også kastet sin kærlighed på Hoopers, hvor hun helt fra starten af, har været med til at fremme denne sport.  **Alfred Nielsen:**  Alfred har været aktiv på agilitybanerne i en del år. Alfred er også faldet for Hoopers og træner pt. med egen hund og underviser et Hoopers hold i DCH Harlev |
| **Hoopers Tilmeld: H2**  **Hoopers let øvet**  Her arbejdes der med at din hund bliver endnu sejere til selvstændigt at søge forhindringerne både hoops, tønder, tunneller og hegn.  Vi arbejder ligeledes førers tydelighed i dirigeringer og at øge afstanden mellem hund og fører.  Forudsætning: At du og din hund har kendskab til Hoopers. Hunden kan blive stående/siddende når fører går væk, samt at hunden kan sendes frem |

|  |  |
| --- | --- |
| **Temahold** | |
| **Tema hold 1 Tilmeld: T1**  **kommunikation hund/menneske**  Empowerment, kropskontrol og relation der ændrer adfærden.  Få mere styr på teori og praksis. Styrk jeres relation og samarbejde gennem en sjov, spændende, kreativ og anderledes tilgang. Vi arbejder med bevidsthed mentalt og den fysiske bevidsthed i træningen.  Holdet er IKKE for hunde med adfærdsproblemer i større grad! | **Heidi Rømer/Nanna Schmidt**  **Heidi Rømer Hansen:**  Hjemmehørende DcH Christiansfeld. Lokalforeningsinstruktør, kredsinstruktør og Hundeadfærdskonsulent. Hovedinteresse; samspil/kommunikation mellem hund og menneske, adfærd, sprog (hundsk) og signaler - generelt anderledes løsninger på "problemer". Nuværende hund; Labrador tæve  **Medinstruktør - Nanna Gerd Schmidt:**  Hjemmehørende i DcH Christiansfeld. Lokalforenings-, klikker- & NoseWork instruktør. Hovedinteresse: Samarbejde, motivation og glæde hund/fører.  Min første hund fik jeg da jeg var 4 år. Siden da har jeg kun været uden hund i 2 gange ½ år. Det er blevet til en del hunde gennem årene og dem har jeg lært rigtig meget af.  Lige nu har jeg en schæferdreng ”Usti” som jeg overtog fra en kennel som 2-årig. Han manglede i den grad socialisering og miljøtræning og det arbejder vi stadig på. Miljøtræningen går fremad, socialiseringen er vi nået langt med men det er tvivlsomt at vi nogensinde kommer helt i hus med den del. |
| **Tema hold 2 Tilmeld: T2**  **Nosework**  Grundlæggende teori omkring indlæring af id-fært.  Indlæring af færtsøg, opgaver som styrker hunden i fastholdelse af fært, miljø træning i forbindelse med søgeopgaver, samt træning og søgeopgaver ud fra hundenes niveau. | **Peter Knudsen**  Har været med i DcH siden 1995, har derefter været igennem flere uddannelser i DcH, Træner, Dommer og Kredsinstruktør.  Er formand for Landsforeningens konkurrenceudvalg.  Arbejder til daglig som Narko-hundefører i Toldstyrelsen, og har igennem mit arbejde deltaget i flere internationale konferencer og uddannelsesophold i Europa hvor hundesøg har været i fokus |

|  |  |
| --- | --- |
| **Tema hold 3 Tilmeld: T3**  **Nosework – NW1**  Har din hund lært at finde duften lavendel og træner du mod en DcH, NW1 eller Åben Klassse, så er dette holdet for dig. Du kan forvente at arbejde med din hund 2 til 3 gange pr. dag og være observatør resten af tiden. Det betyder at din hund skal kunne opholde sig i bilen.  Vi vil arbejde med:  - Hundens motivation og selvstændighed i søget  - Miljøets betydning  - Læsning af hund  - Håndtering af line og hund fra start til slut  - De 4 momenter i konkurrencen  - Duftens vandring  Du skal være selvtransporterende, da vi vil træne flere forskellige steder. | **Pia Johnsen**  Jeg har været kredsinstruktør i DcH siden 2006 og været med til at udvikle rally lydighed i Danmark. Jeg har deltaget i danmarksmesterskaber i både spor og nordisk rundering, men siden 2006 har min primære interesse været træningen af redningshunde til Beredskabet, hvor jeg pt. arbejder med en af Danmarks 6 certificerede redningshunde. I 2015 var jeg på et instruktørkursus hos grundlæggeren af K9 Nosework , Ron Gaunt og efterfølgende har jeg deltaget i adskillige kurser med forskellige instruktører fra både USA og Europa, både med hund og som observatør. Der er så meget at lære.  Jeg er Nosework dommer i DcH og DKK og konkurrerer selv med min Bayerske Bjergschweisshund som også er trænet i mantrailing. Dette har jeg beskæftiget mig med siden 2012 |
| **Temahold 4 Tilmeld: T4**  **FÆRDSELSPRØVE/træning.**  Vi træner seriøst med  alle elementer, der indgår i færdselsprøven.  Søndag går vi op til prøven med Ella  Laursen som dommer og forhåbentlig består alle.  Alle hunde over 15 måneder med en vis  grundlæggende lydighed (kontakt mellem hund og  fører skal være i orden, kendskab til fri ved fod, sit  og dæk) kan deltage.  Hunde med aggressioner/uvilje mod andre hunde  og mennesker kan ikke deltage.  Praktisk information: Hvis du ikke har en FCI  stambog skal du rekvirere en bestillingsseddel ved  DKK for at få et startnummer. Resultatet fra  prøven bliver indskrevet i DcH’s resultathæfte.  Husk at tilmelde dig til prøve på DcH-online.  Prøvegebyr 150,- indbetales sammen med  Deltagergebyr | **Susan Aino Kjær**  Hjemmehørende i DcH Brenderup og Omegn.  Træner siden 1997 – har været træner for hvalpehold,  unghundehold, familiehundehold, Rally, DcH  programmet C/B/A og IGP.  Uddannet kredsinstruktør og  hundeadfærdskonsulent. Formand for DcH’s  landsuddannelsesudvalg.  Træner IGP med egen hund  Har ført adskillige hold frem til bestået prøve.  Det er sjette gang som Instruktør på Himmerlandsgården.  Holdet træner og der aflægges prøve ved DcH  Hadsund og i Hadsund by. |

|  |  |
| --- | --- |
| **Tema hold 5 Tilmeld: T5**  **Tricks**  Lær en masse nye tricks, bliv stærkere i dem, som I allerede kender, samt prøv kræfter med dog dancing og færdighedsprøver på tricks holdet på Himmerlandsgården.  Holdet er åbent både for dem, som er nye til at træne tricks, samt dem som gerne vil have hjælp eller inspiration til deres dog dancing rutiner. Anna Louise træner både med og uden klikker, så alt efter, hvad du er vant til, så er hun klar til at hjælpe. Få den sjoveste weekend med din hund og styrk jeres fælles bånd til hinanden. | **Anna Louise Kjær**  Anna Louise har trænet tricks siden 2007 og undervist siden 2011, og gennem en blanding af holdtræning og ene undervisning kan du nu få gavn af hendes erfaring indenfor tricks og dog dancing. |
| **Tema hold 6 Tilmeld: T6**  **Læs din hund og beløn hensigtsmæssigt**  Det gode samarbejde mellem hund og fører bygger bl.a. på forståelse og tillid, men også på timing af korrekt belønning.  Der er mange måder at belønne på, men for at opnå det optimale samarbejde skal belønningen helst tilpasses den enkelte hund.  Dette kursus er for dig som gerne vil nørde lidt i hundesprog og belønning.  Du skal medbringe:   * Flere forskellige slags godbidder * Mindst 2 stk. legetøj som din hund er glad for * Tæppe til din hund | **Trine Solberg**  Træner siden 1996. Uddannet agility, Lydigheds, rally og familiehundetræner. Uddannet hundeadfærdskonsulent siden 2009. Uddannet kredsinstruktør siden 2016. Undervist siden 2010. Stor interesse i sprog og adfærd både hos hunde og mennesker. |

|  |  |
| --- | --- |
| **Nordisk** | |
| **Nordisk program Tilmeld: NS**  **Nordisk Spor**  **Deltagerforudsætning:**  Din hund skal kunne gå et spor der er mindst ½ time gammelt og have en forståelse for/kendskab til knæk og genstande.  **Indhold:**  Jeg vil rigtig gerne bidrage til at mine kursister bliver klædt på til at motiverer deres hunde på den gode måde.  Jeg er nok lidt nørdet i min tilgang til spor og felt, men tror også det er vigtigt man har en baggrundsviden omkring det man laver, det giver en bedre mulighed for at analyserer når noget ikke går som man forventer.  Jeg forventer at starte med lidt teori og alt efter hvor kursisterne er tage den derfra, det skulle jo gerne være sådan at man for noget ud af det, lige meget hvilket plan man selv er på med sin hund.  Min tanke er at vi både skal lave selve sporet men også gøre noget ud af markeringer / apportering af genstande. | **Karin Littau**  Jeg hedder Karin, har haft hund hele mit liv, men er først begyndt at træne seriøst for omkring 12 år siden.  Nelli er min 3. Schæfer og den første jeg har haft fra hvalp, hvilket gav en del udfordringer.    Jeg har trænet i PH i 12 år, haft en kåret højavlshund, med en halv oprykning til patrulje.    Jeg har været på en del kurser i spor, da det er min ret store interesse, tror aldrig jeg holder op med at være imponeret over hvad vores hunde kan med deres næser.  **Der skal påregnes kørsel til arealerne i Rold Skov.**  **Nærmere adr. følger-** |
| **Nordisk program Tilmeld: NR**  **Nordisk rundering**  **Deltagerforudsætning:**  For at kunne deltage i rundering, skal din hund som minimum kunne lave en B-rundering med hals eller bringsel.  Der køres IKKE indlæring, så det er vigtigt at din hund kan det grundlæggende, uden det behøver at være perfekt.  **Den nordiske rundering:**  - Løbeglæde/kondi  - Lydighed/styrbarhed  - Jagt/selvstændighed  - Påvisning ved hals/bringsel  Viden om:  - Den færdige øvelse  - Fært teori og vind momenter  - Fremmede figuranter  - Skjulte figuranter  **Der skal påregnes kørsel til arealerne i Rold skov.**  **Nærmere adr. følger.** | **Stine Eilersen**  Uddannet træner i DcH og har været det i 7 år, har trænet hovedsageligt B hold og har nu A/E hold.  Jeg har 2 border collies, Ronja på 12 som er pensionist nu og Felix på 7,5 år som er elitehund i DcH men kun bliver brugt til nordisk rundering.    Jeg har vundet DM i nordisk rundering i 2017 og 2018 og blev nr.3 individuelt til NM også i 2017 og 2018.    Har holdt kurser rundt i hele landet samt Sverige.    Målet er at se glade hunde der elsker at arbejde og derfor gerne vil yde det ekstra for sin fører som det indimellem kræver uden at miste gnisten. Hunde som kan klare mere end de krav vi stiller til dem ude i konkurrencerne.  **Rene Bertelsen**  Aktiv hundefører i det nordiske program med 4. hund.  Er Nordisk dommer og kredsinstruktør  Har været på landsholdet til nordisk mesterskab 8 gange.  Bygger alle øvelser op af momenter  Maskiningeniør og bor i Odense |